August Saabye

August Wilhelm Saabye (1823–1916) var en dansk billedhugger og professor. Han ble skolert i tradisjonen etter Bertel Thorvaldsen, men ble etter hvert også påvirket av den franske naturalismen.

Saabye utdannet seg i første omgang som håndverker; han gikk i lære i fem år før han begynte ved Kunstakademiet i København. Her gikk han gjennom alle klassene og tok den lille og store sølvmedaljen i henholdsvis mars og desember 1850. Han konkurrerte i 1851, 1853 og 1855 om gullmedaljen, uten å lykkes. Han arbeidet på denne tiden i H.W. Bissens verksted i mange år.

Men hans arbeider hadde vakt så mye oppmerksomhet at han i 1855 fikk reiseunderstøttelse fra indenrigsministeriet og Den Reiersenske Fond og reiste til Paris for å se Verdensutstillingen i Paris og derfra til Roma. Her ble han værende i 10 år inntil sommeren 1865 og levde delvis av det han tjente  på sine arbeider, dels ved Akademiets 2-årige stipendium.

 Utmerkelser og priser – utvalg 
 De neuhausenske priser 1849 for Polyhymnia 
 De neuhausenske priser 1857 for En siddende nøgen fiskerdreng
 Den Reiersenske Fond 1855 
 Eibeschütz' premie 1866, 1872 og 1884
 Ancker 1869
 Medlem av Kunstakademiet 1871, titulær professor 1880
 Ridder av Dannebrog

 Verk – utvalg 
 Susanna for rådet
 Lady Macbeth går i søvne, 1891, marmor 1891-93, Statens Museum for Kunst, voks 1893, Hirschsprungs samling
 Deltok i utføringen av Thorvaldsens Johannes-gruppe på Vor Frue kirke fronten, 1877 
 Portrettbyster av J.P.E. Hartmann, Ernst Meyer, Rudolph Rothe og Caspar Paludan-Müller

 Portrettstatuer 
 N.A. Abildgaard, gips 1868
 H.C. Andersen, bronse, 1877, avduket i 1880, Kongens Have i København
 J.P.E. Hartmann, bronse, avduket 1905, Sankt Annæ Plads i København  
 Jul. Thomsen, 1897, bronse, avduket 1906 
 Til Marmorkirken i København: Petrus ca. 1889, H.A. Brorson bronse 1895, oppstilt 1906 og Hans Egede bronse 1913

 Referanser 

 Eksterne lenker 
 August Saabye hos Weilbachs kunstnerleksikon

Kategori:Danske billedhuggere
Kategori:Riddere av Dannebrogordenen
Kategori:Mottakere av De neuhausenske priser
Kategori:Personer fra Aarhus